b'\n_START_ARTICLE_\nRiigimetsa Majandamise Keskus\n_START_PARAGRAPH_\nRiigimetsa Majandamise Keskus (harvem Riigi Metsamajandamise Keskus, l\xc3\xbchendatult RMK) on keskkonnaministeeriumi valitsemisalas tegutsev Eesti ainus riigitulundusasutus. RMK \xc3\xbclesanne on riigimetsa majandamine. RMK loodi 1. jaanuaril 1999 endiste riigimetskondade, puukoolide, koolituskeskuste, jahialade ning Metsamajanduse \xc3\x96konoomika- ja Infokeskuse \xc3\xb5igusj\xc3\xa4rglasena._NEWLINE_2014. aasta seisuga haldas RMK 1 226 226 hektarit riigimaad ehk 27,1% Eesti territooriumist. Metsamaa moodustas sellest 907 969 hektarit._NEWLINE_RMK omab Metsahoolekogu t\xc3\xb5endit. 2018. aastal tegi Metsahoolekogu RMKle metsamajandamise auditis kaks ettekirjutust, mille eiramise korral viidati t\xc3\xb5endi t\xc3\xbchistamisele._NEWLINE_2018. aastal avaldas O\xc3\x9c Nepcon auditi, kus tehti RMK osas seitse puuduj\xc3\xa4\xc3\xa4ki, mille p\xc3\xb5hjuseks on raiete kahjustamine v\xc3\xb5i v\xc3\xa4\xc3\xa4riselupaikade h\xc3\xa4vitamine ning mitme ohustatud ja kaitsealuse liigi elupaiga raiumine._NEWLINE_RMK juhatuse esimehe Aigar Kallase s\xc3\xb5nul on v\xc3\xa4ide, nagu ei oleks loodusv\xc3\xa4\xc3\xa4rtused riigimetsas kaitstud, vale.'